เจออีก คุณยายโดนภาษีเกือบ 3 แสน ได้รางวัลแล้วไม่รู้ต้องจ่าย
จากกรณีโซเชียลแชร์ หนุ่มเพชรบูรณ์ถูกรางวัลจากบริษัทดัง มูลค่านับ 10 ล้านบาท เมื่อปี 2559 แต่ไม่รู้ว่าต้องเสียภาษี จนโดนเรียกเก็บย้อนหลังเป็นจำนวนเงินหลายล้านบาท,ทั้งนี้ เรื่องราวในลักษณะดังกล่าวไม่ได้เกิดขึ้นครั้งนี้เป็นครั้งแรก เพราะในปี 2553 ด.ญ.ปลายฟ้า สีหาคม อายุ 3 ขวบ ซึ่งเป็นผู้โชคดีจากการโหวตชื่อ แพนด้าน้อยหลินปิง เมื่อวันที่ 12 ส.ค. 52 ได้เงินรางวัล 1 ล้านบาท พร้อมรถเก๋งฮอนด้าแจ๊ซ 1 คัน และไปทัวร์เยี่ยมชมแพนด้าที่ประเทศจีน 4 วัน 3 คืน,นางมะลิวัลย์ พิลาศรี ยายของน้องปลายฟ้า เล่าว่า ตอนที่หลานสาว หรือ น้องปลายฟ้า ได้รับรางวัลทั้งเงินสดและรถเก๋ง รวมมูลค่าประมาณ 1.6 ล้านบาท ได้มีการหักภาษี ณ ที่จ่ายร้อยละ 5 ไปแล้ว จำนวน 80,000 บาท แต่ตนไม่เข้าใจว่าทำไมถึงมีจดหมายทวงหนี้จากสรรพากรจังหวัดสกลนคร ระบุให้น้องปลายฟ้าต้องไปชำระภาษีเงินได้บุคคลธรรมดาอีกกว่า 2 แสนบาทด้วย เพราะเงินรางวัลที่ได้มาก็นำไปสร้างบ้านใหม่หมดไปกว่า 6 แสนบาท พร้อมตั้งชื่อบ้านว่า หลินปิงให้โชค,ส่วนรถเก๋งก็ขายไปประมาณ 5 แสนบาท เงินจำนวนนี้นำไปฝากบัญชีธนาคารแห่งหนึ่งเอาไว้เป็นทุนการศึกษาของหลานสาว ส่วนเงินที่เหลืออีกประมาณ 3 แสนบาท ก็ต้องเก็บไว้เป็นค่าใช้จ่ายและค่าเลี้ยงดูหลานสาว จึงไม่รู้ว่าจะหาเงินไปจ่ายภาษีอีกกว่า 2 แสนบาทได้ยังไง,น.ส.วัลภา มาลาเพชร สรรพากรพื้นที่จังหวัดสกลนคร ณ ขณะนั้น ได้ชี้แจงว่า ภาษีเงินได้บุคคลธรรมดาอีกกว่า 2 แสนบาทนั้น เป็นการเรียกเก็บภาษีตามที่กฎหมายกำหนด คือนอกจากจะต้องเสียภาษีหัก ณ ที่จ่ายร้อยละ 5 แล้ว บุคคลที่ได้เงินรางวัลต่างๆ จะต้องมีหน้าที่ชำระภาษีเงินได้บุคคลธรรมดา หรือ ภ.ง.ด.90 ในช่วงสิ้นปีอีก,กรณีของ น้องปลายฟ้า จะต้องชำระภาษีจากเงินได้ร้อยละ 30 แต่เนื่องจากไม่ได้แจ้งยื่นขอชำระภาษีดังกล่าวตามกำหนด จึงถูกคิดค่าปรับอีกร้อยละ 1.5 ต่อเดือน รวมเป็นเงินประมาณ 210,000 บาท,ขณะที่ นางมะลิวัลย์ กล่าวว่า เงินที่ได้รางวัลมาส่วนหนึ่งก็นำมาใช้จ่ายแล้ว เพราะฐานะทางบ้านก็ไม่ได้ร่ำรวยอะไร ขณะนี้มีเงินเหลือเป็นค่าใช้จ่ายในบ้านเพียง 3 แสนบาทเท่านั้น ตนเองก็ไม่มีรายได้อื่น ต้องกินต้องใช้จากเงินก้อนนี้เท่านั้น หากต้องมาชำระภาษีหมดก็ไม่รู้ว่าต่อไปจะกินอะไรกัน หากจะให้ผ่อนชำระก็คงผ่อนได้เดือนละ 500-1,000 บาทเท่านั้น,น.ส.วัลภา สรรพากรพื้นที่จังหวัดสกลนคร ได้ชี้แจงอีกว่า การผ่อนชำระภาษีสามารถกระทำได้ อย่างกรณีของสรรพากรพื้นที่สามารถอนุมัติให้ผู้เสียภาษีผ่อนชำระได้สูงสุด 24 เดือน ซึ่งกรณีของน้องปลายฟ้าจะตกเดือนละ 8,750 บาท การขอลดหย่อนชำระภาษี หรือจำนวนงวดมากกว่า 24 เดือน จะต้องยื่นอุทธรณ์ต่ออธิบดีกรมสรรพากรเป็นรายบุคคลเท่านั้น.
จากกรณีโซเชียลแชร์ หนุ่มเพชรบูรณ์ถูกรางวัลจากบริษัทดัง มูลค่านับ 10 ล้านบาท แต่ไม่รู้ว่าต้องเสียภาษี
ภาษี,ชิงโชค,รับรางวัล,ทวงหนี้